Steeds geen teken van 'nuwe vullisterrein' ná 5 jaar | Maroela Media
Steeds geen teken van 'nuwe vullisterrein' ná 5 jaar
Die vullisterrein in Lindley in die Vrystaat. (Foto: Verskaf)
Daar is ná vyf jaar steeds geen teken van die nuwe vullisterrein waarheen die Nketoana-plaaslike munisipaliteit (wat die dorpe Arlington, Lindley, Petrus Steyn en Reitz insluit) in die Vrystaat destyds die vullisterrein in Lindley weens gesondheidsrisiko's sou skuif nie. Daar is in 2015 sowat R13 miljoen vir dié verskuiwing begroot.
So het Armand Cloete, VF Plus-LP in die Vrystaat, Maandag in 'n verklaring gesê.
Volgens Cloete het die VF Plus nou 'n strafregtelike klag teen die waarnemende munisipale bestuurder, Kido Nhlapo, ingevolge die Afvalbestuurswet gelê.
"Inwoners ontvang vandag nog nie gehalte vullisverwyderingsdienste in Lindley nie," het Cloete gesê. "Die bestaande vullisterrein voldoen nie aan wetlike vereistes nie. Die munisipaliteit tree onwettig op deur nie toe te sien dat die vullisterrein verskuif word nie, aangesien 'n vullisterrein ten minste 500 m van 'n dorpsgebied moet wees."
Volgens Cloete het die party ook die munisipaliteit daarvan aangekla dat hy toelaat dat rou riool in die Vaalrivier beland.
"Ná die VF Plus se besoek aan die munisipaliteit het dit duidelik geword dat die munisipaliteit se onvermoë om sy riooldienste- en infrastruktuur in stand te hou direk verband hou met die uiteindelike besoedeling van die Vaalrivier.
"Hoewel die probleme veral ontstaan het weens swak munisipale bestuur onder die vorige munisipale bestuurder, kan die waarnemende munisipale bestuurder nie bekostig om verder voete hieroor te sleep nie," het Cloete gesê.
Lindley VF Plus Vrystaat
Dronkbestuur begin weer toeneem
Sekelsterte ry almal duur motors, aangekoop met daai R13 mil.
Hulle tel nie eens die vullis langs die paaie op nie, wat sal hulle omgee oor n vullisterrein. Kyk hoe lyk dit rondom Klapmuts, rommel is orals, was nooit so nie. Van die Karoo-dorpies smoor ook onder gemors wat oral rondwaai.